Da Japonci pripravljajo napade v jugovzhodni Aziji in Pacifiku so jeseni 1941 izvedeli tudi Sovjeti preko dvojnega agenta Richarda Sorgea. Ta je že spomladi leta 1941 preko svoje razvejanje japonske mreže obveščevalcev odkril, da Nemci pripravljajo napad na Sovjetsko zvezo. O tem je poročal Moskvi vendar Stalin ni verjel tem informacijam. Tokrat je bilo drugače. Novica, da bojo Japonci napadli v jugovzhodni Aziji in Pacifiku je bila za Stalina dobra saj je tako lahko čete rdeče armade, ki so varovale nemirno rusko japonsko mejo premestil na zahodno fronto brez strahu da bojo Japonci napadli v Sibiriji. Informacijo je potrdila tudi sovjetska kriptografska služba saj je Sovjetom tekom leta uspelo razbiti japonsko diplomatsko šifro. Koliko je Stalin dejansko vedel o napadu na Pearl Harbo ni znano. Obstajajo domneve, da naj bi japonsko ladjevje na poti proti Havajem srečalo rusko trgovsko ladjo, ki pa jo ni potopilo saj sta se Sovjetska zveza in Japonska izogibali incidentom. Ruske trgovske ladje v okolici Kurilskih otokov naj bi tudi poročale o večjih premikih japonskih vojaških ladij.